พระราชกฤษฎีกาจัดตั้งเทศบาลตำบลประชาธิปัตย์อำเภอธัญบุรี จังหวัดปทุมธานีพ.ศ. ๒๕๓๗ ภูมิพลอดุลยเดชป.ร.ให้ไว้ ณวันที่ ๑๓ ตุลาคม พ.ศ. ๒๕๓๗เป็นปีที่๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลประชาธิปัตย์อำเภอธัญบุรี จังหวัดปทุมธานี ขึ้นเป็นเทศบาลตำบลอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลประชาธิปัตย์อำเภอธัญบุรี จังหวัดปทุมธานี พ.ศ. ๒๕๓๗มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ให้จัดตั้งสุขาภิบาลประชาธิปัตย์ อำเภอธัญบุรี จังหวัดปทุมธานี ขึ้นเป็นเทศบาลตำบลมีชื่อว่า เทศบาลตำบลประชาธิปัตย์ อำเภอธัญบุรี จังหวัดปทุมธานีมาตรา ๔ให้กำหนดเขตเทศบาลตำบลประชาธิปัตย์ อำเภอธัญบุรี จังหวัดปทุมธานี ไว้ดังนี้หลักเขตที่ ๑ซึ่งตั้งอยู่ที่จุดซึ่งเส้นแบ่งเขตอำเภอคลองหลวงกับอำเภอธัญบุรี จังหวัดปทุมธานี ตัดกับแนวเขตทางรถไฟสายเหนือฟากตะวันออกด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตอำเภอคลองหลวงกับอำเภอธัญบุรีจังหวัดปทุมธานี ไปทางทิศตะวันออกเฉียงเหนือ ผ่านทางหลวงแผ่นดินหมายเลข ๑ กรุงเทพฯ- เชียงราย ถึงหลักเขตที่ ๒ ซึ่งตั้งอยู่ที่จุดซึ่งเส้นแบ่งเขตอำเภอคลองหลวงกับอำเภอธัญบุรีจังหวัดปทุมธานี บรรจบกับเส้นแบ่งเขตตำบลประชาธิปัตย์กับตำบลบึงยี่โถ อำเภอธัญบุรีจังหวัดปทุมธานีด้านตะวันออกจากหลักเขตที่ ๒ เป็นเส้นเลียบตามแนวเส้นแบ่งเขตตำบลประชาธิปัตย์กับตำบลบึงยี่โถ อำเภอธัญบุรี จังหวัดปทุมธานี ไปทางทิศใต้ผ่านทางหลวงแผ่นดินหมายเลข ๓๐๕ รังสิต - นครนายก ถึงหลักเขตที่ ๓ ซึ่งตั้งอยู่ที่จุดซึ่งเส้นแบ่งเขตตำบลประชาธิปัตย์กับตำบลบึงยี่โถอำเภอธัญบุรี จังหวัดปทุมธานี บรรจบกับเส้นแบ่งเขตอำเภอธัญบุรีกับอำเภอลำลูกกา จังหวัดปทุมธานีด้านใต้จากหลักเขตที่ ๓ เป็นเส้นเลียบตามแนวเส้นแบ่งเขตอำเภอธัญบุรีกับอำเภอลำลูกกาจังหวัดปทุมธานี ไปทางทิศตะวันตกเฉียงใต้ ผ่านทางหลวงแผ่นดินหมายเลข ๑ กรุงเทพฯ -เชียงราย ถึงหลักเขตที่ ๔ ซึ่งตั้งอยู่ที่จุดซึ่งเส้นแบ่งเขตอำเภอธัญบุรีกับอำเภอลำลูกกาจังหวัดปทุมธานี ตัดกับแนวเขตทางรถไฟสายเหนือ ฟากตะวันออกด้านตะวันตกจากหลักเขตที่ ๔ เป็นเส้นเลียบตามแนวเขตทางรถไฟสายเหนือ ฟากตะวันออกไปทางทิศเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลตำบลประชาธิปัตย์ อำเภอธัญบุรี จังหวัดปทุมธานีให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลประชาธิปัตย์ อำเภอธัญบุรีจังหวัดปทุมธานี ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบลตามมาตรา ๔๙ แห่งพระราชบัญญัติเทศบาลพ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลประชาธิปัตย์ อำเภอธัญบุรีจังหวัดปทุมธานี พ.ศ. ๒๕๓๗(ดูข้อมูลจากภาพกฎหมาย)หมายเหตุ :- เหตุผลในการประกาศใชัพระราชกฤษฎีกาฉบับนี้ คือ เนื่องจากสุขาภิบาลประชาธิปัตย์อำเภอธัญบุรี จังหวัดปทุมธานี มีสภาพอันสมควรยกฐานะขึ้นเป็นเทศบาลตำบลประชาธิปัตย์อำเภอธัญบุรี จังหวัดปทุมธานี เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปรียนันท์/พิมพ์๑๒ กันยายน ๒๕๔๔ปิติวรรณ/ปรับปรุง๒๗ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๑๑/ตอนที่ ๔๙ ก/หน้า ๓๓/๒ พฤศจิกายน ๒๕๓๗